EASIT: Formació en Accés Fàcil per a la Inclusió Social
Unitat 1, Accessibilitat als mitjans;
punt 4, Què és l'accessibilitat als mitjans?;
vídeo "Legislació sobre accessibilitat als mitjans".
Soc Anna Matamala, de la Universitat Autònoma de Barcelona.
En aquesta curta presentació parlaré
de la Directiva de serveis de comunicació audiovisual
i de la Directiva d'accessibilitat web.
També podeu veure la presentació EASIT
de legislació sobre accessibilitat,
en la qual comento l'Acta Europea d'Accessibilitat.
La Directiva de serveis de comunicació audiovisual,
amb l'abreviatura DSCA,
es va adoptar per primer cop el 2010.
Es va adoptar una revisió nova el 14 de novembre de 2018
i es va publicar el 20 de novembre del mateix any.
El seu nom complet és: Directiva (UE) 2018/1808
del Parlament Europeu
i del Consell del 14 de novembre de 2018
per la qual es modifica la Directiva 2010/13/UE
sobre la coordinació de determinades disposicions
legals, reglamentaràries
i administratives dels estats membres
relatives a la prestació de serveis de comunicació audiovisual.
(Directiva de serveis de comunicació audiovisual),
atesa l'evolució de les realitats del mercat.
Després de publicar-se al diari oficial,
els països de la UE tenien 21 mesos
per transposar-la en una llei nacional.
És a dir, havien de canviar o adoptar lleis nacionals
per complir la Directiva.
La data límit era el 19 de setembre del 2020.
La Directiva de serveis de comunicació audiovisual
crea un marc a la Unió Europea
que coordina la legislació nacional de tots els mitjans audiovisuals,
que inclouen emissions televisives tradicionals,
però també serveis a la carta i comunicacions comercials,
com els anuncis televisius.
Se centra en aspectes com preservar la diversitat cultural,
protegir la infància i els consumidors, defensar el pluralisme dels mitjans,
o combatre l'odi religiós o racial.
La versió anterior de la Directiva
no donava molta importància a l'accessibilitat als mitjans.
La versió revisada inclou millores
amb relació a l'accessibilitat dels serveis dels mitjans.
També inclou millores en la prevenció de la discriminació
per motius de discapacitat en els serveis dels mitjans comercials.
Les "Bones pràctiques de transposició",
preparades per l'associació europea EDF,
Fòrum Europeu de la Discapacitat,
fan una explicació detallada d'aquests aspectes.
L'article 7 de la DSCA estableix que els estats membres
asseguraran que, cito:
"els serveis oferts per prestadors de serveis de comunicació
subjectes a la seva jurisdicció en millorin contínuament i progressiva
l'accessibilitat a persones amb discapacitat
per mitjà de mesures proporcionades".
Un punt bàsic és com aquesta millora progressiva
es trasllada a percentatges específics a les lleis nacionals.
El mateix article fixa la necessitat que els proveïdors de serveis
informin les autoritats nacionals reguladores
de l'aplicació de les mesures adoptades
i els animen a desenvolupar plans d'accessibilitat,
que comunicaran a les mateixes autoritats reguladores.
Els serveis d'accessibilitat que s'esmenten
a la Directiva són:
llengua de signes, subtitulació per a persones sordes,
subtítols parlats i audiodescripció,
però la Directiva fixa que n'hi pot haver més
(fa servir l'expressió "entre altres elements").
Una altra directiva europea important que cal comentar és la 2102,
que se centra en llocs web i aplicacions mòbils.
El títol complet és Directiva (UE) 2016/2012
del Parlament Europeu i del Consell del 26 d'octubre de 2016
sobre l'accessibilitat dels llocs web i aplicacions per a dispositius mòbils
dels organismes del sector públic.
Els estats membres tenien fins al 23 de setembre del 2018
per transposar aquesta Directiva en una llei nacional.
Es poden consultar totes les mesures nacionals de transposició
comunicades pels estats membres a Eur-Lex.
Us convido a revisar la informació del vostre país.
La Directiva d'accessibilitat web inclou
llocs web i aplicacions d'organismes públics,
amb un nombre limitat d'excepcions.
Es refereix a normes específiques per fer-los més accessibles,
com incloure una descripció del text a les imatges.
De fet, la norma harmonitzada que guia la implementació
de la directiva és la norma EN 301 549 V2.1.2
(2018-08),
similar a les Pautes d'Accessibilitat
per al Contingut Web (WCAG) 2.1 més recents.
Podeu veure un vídeo específic sobre normes.
La Directiva també exigeix
la publicació d'una declaració d'accessibilitat
que indiqui el nivell d'accessibilitat
i sol·licita que es posi en marxa
un mecanisme perquè els usuaris informin de problemes d'accessibilitat
o demanin informació sobre contingut no accessible.
Una altra característica important és que s'espera un seguiment regular
dels llocs web i aplicacions del sector públic
que cal comunicar a la Comissió
i fer-se públic abans del 23 de desembre de 2021.
Aquesta visió general volia donar
informació general a escala europea.
El pas següent seria que comprovéssiu
la legislació específica del vostre país.
Encara seria més interessant
que comprovéssiu si s'han executat mecanismes
per garantir que s'acompleixin les lleis sobre accessibilitat als mitjans.
Presentació preparada per Anna Matamala,
de la Universitat Autònoma de Barcelona.
Podeu posar-vos en contacte a Anna.matamala@uab.cat.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social